RCL ต้นทุนลดฮวบ หนุนผลงานไตรมาส 3 พลิกกำไร 257 ลบ.
RCL ต้นทุนลดฮวบ หนุนผลงานไตรมาส 3 พลิกกำไร 257 ลบ. จากช่วงเดียวกันเมื่อปีก่อนขาดทุน 307 ลบ. ขณะที่งวด 9 เดือน พลิกมีกำไร 484 ลบ. จากช่วงเดียวกันเมื่อปีก่อนขาดทุน 323 ลบ.
13 พ.ย. 2563

บริษัท อาร์ ซี แอล จำกัด (มหาชน) หรือ RCL รายงานผลการดำเนินงานงวดไตรมาส 3/63 สิ้นสุดวันที่ 30 ก.ย. ดังนี้

โดยผลการดำเนินงานในไตรมาสดังกล่าวพลิกมีกำไร เนื่องจากต้นทุนการเดินเรือลดลง 15% หรือ 606 ล้านบาท เป็นจำนวน 3,517 ล้านบาท เนื่องจากการจัดการด้านการขนส่งสินค้าที่มีประสิทธิภาพ ผนวกกับราคาน้ำมันเชื้อเพลิงโดยเฉลี่ยลดลง นอกจากนี้ ต้นทุนการขนส่งตู้ขนส่งสินค้าซึ่งลดลงตามราคาน้ำมันเชื้อเพลิง ลดลงอย่างมากถึง 34% เมื่อเปรียบเทียบกับไตรมาสเดียวกันของปี 2562 รวมถึงการลดจำนวนเรือที่เช่า ส่งผลให้ต้นทุนการเช่าเรือลดลง 20% ดังนั้น ผลประกอบการไตรมาส 3/63 ถือเป็นการผสมผสานระหว่างการบริหารต้นทุน ท่ามกลางอัตราค่าระวางที่ตกต่ำ ในขณะที่ต้นทุนน้ำมันเชื้อเพลิงและต้นทุนการเช่าเรือลดลง
 